Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelissa kiiteltiin USA:n oikeusistuimen -
PLO:lle ja palestiinalaishallinnolle langettamaa tuomiota, -
joka koski Jerusalemissa v. 2002-2004 tehtyjä terrori-iskuja.
USA:n ulkoministeri Kerry kritisoi verhotusti pääministeri Netanjahua.
Hän sanoi, että Iranin ydinsopimuksen arvostelijat -
eivät tiedä, mistä puhuvat.
Israelin tiedusteluasiantuntijat kiistivät mediaraportit, -
joissa kyseenalaistettiin pääministeri Netanjahun väitteet -
Iranin ydinasekyvyn aikataulusta.
Israel ja palestiinalaiset reagoivat tuomioon, -
jonka USA:lainen oikeusistuin langetti PLO:lle ja palestiinalaishallinnolle -
niiden roolista terrori-iskuissa Jerusalemissa vuosina 2002-2004.
PLO/PA määrättiin maksamaan yli 218 miljoonaa dollaria uhreille.
Israelin hallituksen tiedottaja Mark Regev luonnehti tuomiota -
”tärkeäksi viestiksi palestiinalaisjohdolle, -
jonka on lopetettava terrorismin ylistäminen”.
USA:n liittovaltion oikeusistuin pitää palestiinalaishallintoa ja sen johtoa -
suoraan vastuullisena lukuisista terroriteoista -
viattomia siviilejä vastaan, israelilaisia ja amerikkalaisia.
Tämä on tärkeä viesti palestiinalaisjohdolle, -
jonka on lopetettava terrorismin ylistäminen -
ja katkaistava sopimuksensa terroristiryhmä Hamasin kanssa.
Palestiinalaisjohtajat ovat kierrelleet maailmalla -
kertoen tuomitsevansa terrorismin. Heidän on aika toimia kuten puhuvat.
PLO:n tiedottaja Hanan Ashrawi kertoi, -
että tuomiosta aiotaan valittaa.
On äärimmäisen valitettavaa ja huolestuttavaa, -
että newyorkilainen oikeusistuin on antanut epäedullisen tuomion -
Sokolov vastaan PLO/PA -jutun kaikista kuudesta syytekohdasta -
koskien tapauksia vuosina 2002-2004.
Meillä on nähdäksemme vahva juttu. Uskomme voittavamme valituksen, -
jos saamme esiteltyä kaiken todistusaineiston -
sekä keskusteltua oikeusistuimen tuomiovallasta kyseisissä tapauksissa.
Silloin voitamme.
Tämä poliittisesti herkkä oikeusjuttu toi uuden ulottuvuuden -
pitkäkestoiseen palestiinalaisten ja Israelin konfliktiin, -
kun amerikkalais-israelilaiset terroriuhrit voivat hakea -
USA:n oikeudessa korvauksia.
Pääministeri Netanjahu on syyttänyt vaalikilpailijaansa Hertzogia -
pehmeydestä turvallisuuskysymyksissä.
Hertzog aikoo nyt kiinnittää äänestäjien huomion -
omiin sotilaallis- strategisiin vahvuuksiinsa.
Hän johtaa keskusta-vasemmistolaista Zionist Union -koalitiota -
aiemman kabinettiministeri Livnin kanssa.
Hertzog toimi eliittitiedusteluyksikön majurina.
Hertzogin pehmeän linjan ei uskota kuitenkaan vakuuttavan tarpeeksi -
niitä oikeistolaisia, jotka ovat tyytymättömiä Netanjahun linjaan -
sosiaalisissa kysymyksissä kuten elintarvike- ja asumiskustannuksissa, -
jotta he siirtyisivät Hertzogin tukijoiksi.
Israelilaiset haluavat tietää minusta lisää.
He tuntevat Livnin, ja me olemme yhdessä ehdokaslistalla.
Kerromme nyt minun tarinani, kerromme kokemuksistani majurina -
tiedusteluyksikössä sekä ministerinä viidessä eri kabinettitehtävässä.
54-vuotias Hertzog kertoi lehdistötilaisuudessa Jerusalemissa, -
että hänen pitäisi saavuttaa -
Netanjahun Likud-puolueen maltilliset jäsenet voittaakseen vaaleissa.
Hän sanoi palvelleensa 7 vuotta turvallisuuskabinetissa -
edellisissä hallituksissa.
Olin turvallisuuskabinetin jäsen seitsemän vuotta.
Tein tuolloin erittäin vaikeita päätöksiä suljettujen ovien sisällä.
Olemme Livnin kanssa toimineet 15 vuotta kabinetissa.
Tiedämme kyllä, mistä puhumme, kun puhumme turvallisuudesta, -
ulkopoliittisista asioista ja Israelin kansainvälisestä asemasta.
Tätä kaikkea aiomme tuoda esille.
Hertzogin puolue on tähän asti keskittynyt hyödyntämään -
kansalaisten kiukkua korkeita elinkustannuksia kohtaan, -
kun taas Netanjahu on puhunut päivittäin -
Iranin ydinohjelman ja islamistimilitanttien vaarasta.
Hertzog vannoi myös käynnistävänsä uudelleen neuvottelut -
palestiinalaisten kanssa sekä lie- ventämään jännitteitä Eurooppaan, -
jossa vastustetaan voimakkaasti Israelin rakentamista Länsirannalla.
Uskon, että käsi kädessä, lujina terrorismia vastaan, -
meidän pitäisi olla myös innovatiivisia ja aloitteellisia yrittäessämme löytää -
uusia keinoja päästä sopuun naapuriemme kanssa. En salaa tätä.
Netanjahun kampanjamainoksissa on syytetty Hertzogia ja Livniä -
"paineen alla taipumisesta" Israelin elintärkeissä turvallisuuskysymyksissä.
Netanjahu matkustaa ensi viikolla Washingtoniin -
puhumaan kongressille Iranin ydinaiheesta.
Kongressin republikaanijohtajien antama puhekutsu on suututtanut -
Valkoisen talon ja kasvattanut kuilua Netanjahun ja Obaman välillä, -
kun Obamaa ei konsultoitu vierailun julkistamisesta.
Netanjahu on varoittanut, että Iran ja P5+1-maat (USA, Venäjä, Kiina, -
Ranska, Iso-Britannia ja Saksa) etenevät kohti "huonoa sopimusta", -
joka poistaisi Iranilta taloudelliset pakotteet, kun Iran samalla jatkaisi -
uraanin rikastamista. Iran kiistää väitteen.
Netanjahun syytteisiin vastatessaan -
USA:n ulkoministeri Kerry kritisoi verhotusti Netanjahua.
Hän sanoi, että Iranin ydinsopimuksen arvostelijat eivät tiedä, mistä puhuvat.
Linjamme on se, että Iran ei tule saamaan ydinasetta.
Kaikki ne, jotka nyt säntäilevät ympäriinsä huutamassa -
"Emme pidä tästä sopimuksesta!", eivät tiedä, mikä tämä sopimus on.
Sopimusta ei ole vielä.
Kehotan odottamaan ja katsomaan, mitä neuvottelut tuottavat.
Kerryn kommentit olivat jo toinen kerta viime päivinä, -
kun USA:n hallinto on kritisoinut Israelia Iran-kysymyksestä.
Iranin ulkoministeri Zarif sanoi, että neuvotteluissa USA:n kanssa -
on saavutettu jonkinlaista edistystä, mutta dialogin on vielä jatkuttava -
lopullisen sopimuksen saavuttamiseksi.
Jonkinlaista edistystä on saavutettu monissa kysymyksissä.
Mutta keskusteluja tarvitaan vielä, ja siksi jatkamme neuvotteluja -
ensi viikolla Genevessä pidettävän ihmisoikeuskonferenssin yhteydessä.
Iran ja P5+1-maat ovat sopineet -
jatkavansa neuvotteluja ensi maanantaina.
Israelin tiedusteluasiantuntijat kiistivät mediaraportit, -
joissa kyseenalaistettiin pääministeri Netanjahun väitteet -
Iranin ydinasekyvyn aikataulusta.
Raporttien mukaan salaisissa, Guardian-lehdelle ja al-Jazeeralle -
vuotaneissa asiakirjoissa kyseenalaistettiin Netanjahun -
Iranin ydinasetta koskevat väitteet, joita hän esitti -
puheessaan YK:n yleiskokouksessa vuonna 2012.
Tiedustelun ja Iranin ydinohjelman asiantuntija Josi Melman sanoi, -
että julkaistut dokumentit perustuivat Mossadin antamiin rutiiniselvityksiin -
muille turvallisuustoimijoille, eivät autenttisiin Mossadin asiakirjoihin.
Dokumenttien perusteella tiedustelun ja Netanjahun arviot -
ovat kutakuinkin samat.
Niiden Iranin ydinohjelmaa koskevat yksityiskohdat ovat yhtenevät.
Eroavaisuuksia on kuitenkin, -
mitä tulee arvioihin yksityiskohtien seurauksista -
sekä Iranin ydinohjelman etenemisvauhdista.
Guardian-lehdelle päätyneistä dokumenteista ilmeni, -
että Mossadin arvio oli ristiriidassa Netanjahun lausunnon kanssa.
Muutama viikko Netanjahun puheen jälkeen -
Etelä-Afrikalle jaetussa raportissa arvioitiin, -
että Iran "ei tee aseiden hankkimiseen tarvittavia toimia".
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman